春风绿江南 李海波 摄
题云景湖及云景湖度假村
宜将云雾拨开,晨观旭日,夜邀明月;
恰在瑶池住下,襟揽仙风,手钓锦霞。
放眼窗前,云自山峰绕;
栖心画里,景于湖水开。
放怀缥缈云霞,已忘山远近;
寄梦朦胧烟雨,谁在水中央?
题瑶池月
系住瑶池月,垂柳绾丝,古榕盘结;
邀来姑射仙,高山设宴,流水倾樽。
题乌岽峰
对饮何求,歌于乌岽秀;
相看不厌,心与白云闲。
题万寿山
涵花木清华,人似青山不老;
住神仙化境,心如白鹤自怡。
题站字石
留奇字天书,待谁寻宝?
对山风月影,有客如仙。